אידה לופינו

אידה לופינו (באנגלית: Ida Lupino; 4 בפברואר 1918 – 3 באוגוסט 1995) הייתה שחקנית קולנוע אמריקאית ילידת בריטניה וחלוצת במאיות הקולנוע, היא גם השתתפה בהפקת וכתיבת חלק מסרטיה.

== תולדות חייה ==
לופינו נולדה למשפחת אמני במה. אביה, סטנלי לופינו, היה קומיקאי, ואמה, קוני אמרלד, הייתה שחקנית. דודה, לופינו ליין (Lane), היה שחקן ומנהל תיאטרון.
למדה באקדמיה המלכותית לאמנות הדרמה בלונדון. עד שנת 1933 שיחקה במספר סרטים בריטיים לפני שעברה להוליווד שם קיבלה תפקיד ראשי בהפקה של עליזה בארץ הפלאות. בהמשך שיחקה בעשרות סרטים בחברת האחים וורנר, בהם "הנוסעים בלילה", "זאב הים" ו"הרי הסיירה הגבוהים" (שלושתם מ-1941) לצד האמפרי בוגרט ובבימויו של ראול וולש.

האולפנים גילו חוסר נחת הולך וגובר כיוון שלופינו סירבה לשחק בתפקידים שתפסה כמעליבים ומשפילים. לופינו גם החלה להשתעמם מעבודתה כשחקנית, כאשר חבורת גברים מבצעת את התפקידים המעניינים יותר של כתיבה, בימוי, הפקה ועריכה. יחד עם בעלה קוליר יאנג הקימה ב-1947 את חברת ההפקה העצמאית "The Filmakers". החברה הפיצה 12 סרטים, שבשישה מתוכם השתתפה לופינו בבימוי, הפקה וכתיבה. ב-1950 כתבה וביימה את הסרט "Outrage", שעסק באונס. ב-1953 יצרה את הסרט האפל הראשון שיצרה אשה, "הטרמפיסט". בשנת 1948 הייתה לאזרחית ארצות הברית.

בשנות השישים והשבעים ביימה בעיקר פרקים בסדרות טלוויזיה כ"אלפרד היצ'קוק מגיש", "אזור הדמדומים", "המופע של דונה ריד", "הנמלט" ו"מעשי כשפים". כן השתתפה כשחקנית בפרקים בסדרות "בוננזה", "קולומבו", "אזור הדמדומים", "המלאכיות של צ'רלי" ועוד.

ב-1966 ביימה את "הצרה עם מלאכים" בכיכובן של היילי מילס ורוזלינד ראסל.

ב-1974 השתתפה כשחקנית בסרט "The Devil's Rain", הופעה שזיכתה אותה בפרס סאטורן לשחקנית המשנה.

== קישורים חיצוניים ==

* [http://www.tcm.com/tcmdb/person/117729%7C72365/Ida-Lupino/ דף באתר TCM]
* [http://www.virtual-history.com/movie/person/325/ida-lupino היסטוריה ויזואלית]
* 
* 
* 
* שני קיניסו, [https://www.cinema.co.il/%D7%94%D7%9B%D7%95%D7%9B%D7%91%D7%AA-%D7%A9%D7%94%D7%99%D7%AA%D7%94-%D7%91%D7%9E%D7%90%D7%99%D7%AA/ הכוכבת שהייתה במאית,] מתוך סינמטק - כתב עת בהוצאת סינמטק תל אביב
*[https://open.spotify.com/episode/4T28DSK0yVJlfpZOmIG4z0 "פרק 23 - אידה לופינו"], [https://open.spotify.com/episode/6P1jkPeHrRNXCWSqKYawGI "פרק בונוס - פרקי הטלוויזיה של אידה לופינו"] - פרקים בפודקאסט "טראשטוק", בהגשת גילי פורת ושני קיניסו
<div class="mw-content-ltr">
* Peter B. Flint, [http://www.nytimes.com/1995/08/05/obituaries/ida-lupino-film-actress-and-director-is-dead-at-77.html Ida Lupino, Film Actress and Director, Is Dead at 77], הניו יורק טיימס, August 5, 1995
</div>

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:שחקניות קולנוע וטלוויזיה אנגליות
קטגוריה:מפיקים אמריקאים
קטגוריה:פמיניסטיות אמריקאיות
קטגוריה:פמיניסטים אמריקאים
קטגוריה:אישים שהונצחו בשדרת הכוכבים של הוליווד: טלוויזיה
קטגוריה:אישים שהונצחו בשדרת הכוכבים של הוליווד: קולנוע
קטגוריה:בוגרות האקדמיה המלכותית לאמנות הדרמה
קטגוריה:בוגרי האקדמיה המלכותית לאמנות הדרמה
קטגוריה:במאיות קולנוע אמריקאיות
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:במאיות טלוויזיה אמריקאיות
קטגוריה:במאי טלוויזיה אמריקאים
קטגוריה:מהגרות מבריטניה לארצות הברית
קטגוריה:אמריקאיות שנולדו ב-1918
קטגוריה:אמריקאים שנולדו ב-1918
קטגוריה:אמריקאיות שנפטרו ב-1995
קטגוריה:אמריקאים שנפטרו ב-1995
קטגוריה:זוכות פרס סאטורן לשחקנית משנה בקולנוע